
Үй шаруашылықтарының каржысы, жалпы коғам қаржысы сияқты, шаруашылық мүшелерінің материалдық және әлеуметтік жағдайларын және олардың ұдайы өндірісін қамтамасыз ету мақсатында ақша қорларын қалыптастыру және пайдалану жөніндегі экономикалық ақша қатынастары болып табылады. Жеке отбасы деңгейінде қаржы жүйесінде буын бола отырып, ол қоғамның әлеуметтік-экономикалық құрылымының бастапқы элементі болып келеді. Ішкі жалпы өнім мен ұлттық табыстың құнын жасауда, алғашқы бөлуде және пайдалануда шешуші маңызы болатын коммерциялық кәсіпорындар мен ұйымдардың қаржысынан айырмашылығы үй шаруашылықтарының қаржысы қаржы жүйесінің басым буыны болған емес және қаржылық қатынастардың жалпы жиынтығьшда маңызды болғанымен бағынышты рөл атқарады.
Үй шаруашылықтары қаржысының мәні өзінің көрінісін ол орындайтын мына функцияларда табады:
1)  отбасының қажеттіліктерін ақшамен қамтамасыз ету;
2)  бөлу.
Бірінші функция бұл отбасы мүшелерінің өмір сүруінің нақтылы жағдайларын жасайды. Рыноктық қатынастардың дамуы бұл функцияның көріну нысанына айтарлықтай әсер етті.
Тауар-ақша қатынастарының, рыноктың пайда болуының, онаң кейін оның ұлғаюының нәтижесінде мыналар болды:
1)	отбасының материалдық, әлеуметтік, мәдени және өзге қажеттіліктерінің көбеюі;
2)  үй шаруашылығы ақшасының жасалуы және өсуі;
3)  ақша қорының - материалдық игіліктермен қамтамасыз етуге арналған отбасы бюджетінің пайда болуы.
Үй шаруашылықтары қаржысының бөлгіштік функциясы ұлттық табысты алғашқы бөлуді және отбасының алғашқы
табыстарының қалыптасуын қамтиды.  Үй шаруашылығының қаржы қатынастары мынадай екі топты кіріктіреді
1) жалақы, зейнетақылар, жәрдемақылар және т.б. түріндегі алғашқы табыстарды жасай отырып,  осы шаруашылық бірлігі мен қаржы жүйесінің басқа мемлекеттің қаржысымен - бюджет және коммерциялық ұйымдар мен кәсіпорындар арасындағы) қатынастар;
2) оқшауланған ақша қорларьш жасай отырып, қаражаттар бөлінгендегі және оқшауланғандағы үй шаруашылығы мүшелерінің арасындағы қатынастар. Үй шаруашылығы ішінде қаражаттардың оқшаулануы әр түрлі баламалықты жоққа шығара отырып, меншік иесін өзгертпейді.
Бұл функция үш дәйекті баспалдақты кіріктіреді: ақша қорларын қалыптастыру, бөлу және пайдалану.
Үй шаруашылықтарының каржы ресурстары - бұл отбасы қарамағындағы жиынтық ақша. Үй шаруашылығы мүшелерінің өндірістік қызметі нәтижесінде жасалынған ол қоғамның ұлттық табысының бір бөлігі болып келеді. Үй шаруашылығының ақша қорының көлемі шаруашылықтағы әркімнің күш салуына байланысты.
Үй шаруашьшығының қаржы ресурстары, әдеттегідей, нысаналы арналымы бар оқшауланған ақша қорлары түрінде болады. Екі негізгі қор жасалды:
· тұтыну қоры, ол осы ұжымның - отбасының жеке қажеттіліктерін (тағам өнімдерін, өнеркәсіп өндірісінің тауарларын сатып алу, түрлі ақылы қызметтерді тө леу және басқалары);
· жинақ ақшалар (кейінге қалтырылған қажеттіліктердің) қоры, ол келешекте кымбат тұраты тауаларды сатып алу үшін пайдалануға немесе пайда алуға арналған капитал ретінде.
Үй шаруашылықтары қаржы ресурстарының құрамы мыналарды кіріктіреді:
1)	меншікті қаражаттар, яғни отбасының әрбір мүшесінің тапқан жалақысы, қосалқы шаруашылықтан алған табыс,
коммерциялық қызметтен түскен пайда;
2)	рынокта жұмылдырылған, кредиттік ұйымдардан алған кредит нысанындағы қаражаттар, дивидендтер, пайыздар;
3)	қайта бөлу ретінде түскен қаражаттар - зейнетақылар, жәрдемақылар, бюджеттерден және бюджеттен тыс әлеуметтік қорлардан алынған несиелер.
Үй шаруашылығының қаржысы республикалық, жергілікті бюджеттермен және бюджеттен тыс әлеуметтік қорлармен және меншіктің түрлі нысандары кәсіпорындарының орталықтандырылмаған қаржыларымен, сондай-ақ қаржы нарығымен өзара іс-әрекет етеді. Олардың арасында үздіксіз бір жақты, екі және көп жақты ақша ағындары пайда болады. Үй шаруашылығы мен мемлекет арасында ақша ағындарының тұрақты қозғалысы жүзеге асырылады. Үй шаруашылықтарының мүшелері мемлекеттік сектор үшін жұмыс күшін береді, мемлекетке өз өндірісінің тауарлары мен қызметтерін сатады. Осысы үшін отбасы еңбек ақы мен табыс алады. Бұдан басқа қаржылық қатынастар қазынаға және әлеуметтік бюджеттен тыс қорларға салықтар, алымдар, баждар және аударымдар төлеген кезде пайда болады. Сонымен бірге үй шаруашылықтары үкіметтен әр түрлі ақшалай трансферттер, сондай-ақ заттай нысанда, қоғамдық игіліктер мен қызметтер алады.
Үй шаруашылығында ақша ағындары мемлекеттік емес сектормен - кәсіпорындармен, ұйымдармен, компаниялармен пайда болады. Олардан тауарлар, қызметтер ала отырып, үй шаруашылықтары ақша нысанында оларға алынған түрлі игіліктердің құнын қайтарады. 
Қаржы ресурстарының толық айналымының нәтижесінде үй шаруашылықтары қазіргі және келешектегі жеке қажеттіліктерін канағаттандыра алады. 
Қаржы ресурстары үй шаруашылыгының бюджетін қалыптастырады. Өзінің материалдық мазмұны жағынан үй шаруашылығының бюджеті - бұл үй паруашылығының ақша қорын жасау мен пайдалану нысаны. Ол үй шаруашылығы мүшелерінің жиынтық табыстары мен олардың жеке қажеттіліктерін қамтамасыз ететін шығыстарын біріктіреді. Отбасы бюджетінің қаражаттары қажеттіліктердің ұлғаюымен байланысты үнемі жетіспейді. Бюджет қаражаттары ның жетімсіздігі, әсіресе біздің елде, негізгі жұмыс орнында жұмыс күшін сатудан және еңбек келісімшарты бойынша еңбек ақы алудан басқа жеке қосалқы шаруашылық жүргізуге, дара-еңбек және кәсіпкерлік қызметті жүзеге асыруға, өзінің жылжымайтын мүлігінің артықтары мен ұзақ уақыт пайдаланылатын заттарды жалға беруге, бағалы қағаздарды сатып алуға және сатуға және т.б. мәжбүр етеді.
Бюджет шеңберінде мынадай оқшауланған ақша қорлары қалыптасады:
- дара, отбасының жекелеген мүшелеріне арналатын және әр түрлі тауарлар сатып алуга, көңіл көтеруге, оқуға, медициналық қызмет алуға және т.с.с. пайдаланатын қорлар;
- ортақ пайдаланылатын тауарларды (телевизор, тоңазытқыш және т.б.) сатып алуға арналған бірлескен қор;
- қорлану мен қамтамасыз ету қорлары, болашақ күрделі шығыстарға (үй, пәтер, жер учаскесін, көлік құралдарын сатып алуға, сондай-ақ коммерциялық кызмет үшін бастапқы капиталды қалыптастыруға) пайдаланылады.
Қорлану қорын жасаудағы қажеттілік тек көп каражатты қажет ететін ұзақ пайдаланылатын тауарларды сатып алу үшін, демалыс және қымбат медициналық қызмет үшін ғана емес, сонымен бірге қартайғанда лайықты өмір сүруді қамтамасыз ету үшін пайда болады.
Үй шаруашылығының тұрақты және уақытша табысын ажыратады. Тұрақты - бұл адам болжалдарына сәйкес болашақта сақталынатын табыс. Тұрақты экономикалық қоғамда табыстың бұл түріне, әдеттегідей, еңбек қызметіне ақы төлеуді жатқызады. Уақытша табыс деп болашақта жоғалатын табысты айтады, мысалы, акционерлік қоғамның тоқтатылуына байланысты бағалы қағаздардан түскен табыс.
Қазақстанда елдің жалпы экономикалық жағдайы тұрақсыздау болып тұрғанда үй шаруашылығының бүкіл табысы уақытша, қиын болжанатын табыс болып келеді.
Отбасы бюджетінің кірісін үй шаруашылықтарының тұтыну көлемі анықтайды. Мөлшері жылдан жылға қайталанатын тұрақты табыс олардың тұтыну шығыстарында айтарлықтай ауытқу тудырмайды. Бұл кезде уақытша табыс елдің жалпы төлем қабілеті бар сұранымына айтарлықтай ықпал етуі мүмкін. Уақыттың жеке кезеңінде оның өсуі тауарлар мен қызметтердің қосымша талап-тарын жасап, рыноктағы жағдаятты күрделілендіреді.
Мемлекет үй шаруашылығы бюджетінің көлеміне айтарлықтай ықпал жасайды, өйткені рыноктық экономикада ол түгелдей материалдық және ақшалай қаражаттардың жалпы толық айналымына біріктірілген. Бұл ықпал:
1)	 салық жүйесі арқылы - үй шаруашылықтары салықтар, алымдар, баждар төлейді және басқа міндетті аударымдар жасайды;
2)  мемлекеттік сектордағы жұмыскерлердің еңбегіне ақы төлеу арқылы;
3)  берілетін түрлі қоғамдық игіліктер мен қызмегтер арқылы;
4)  мемлекеттік баға белгіленімі арқылы жүзеге асырылады.
Үй шаруашылықтарының табыстары - өндіріс үдерісінде жасалатын және шаруашылық мүшелерінің материалдық және рухани қажеттіліктерін қанағаттандыруға арналған ұлттық табыстың бір бөлігі. Бұл табыстар адамдардың өндіріс үдерісіндегі еңбек шығындарын етеуі тиіс. Алайда қазіргі қоғамда ұлттық табыстың біркелкі бөлінбеуінен үй шаруашылықтарының жекелеген санаттарында ресурстар қажетті деңгейде тіршілікті қолдап отыруға жетіспейді. Сондықтан мемлекет бюджет пен бюджеттен тыс қорлар есебінен және кәсіпкер пайда есебінен үй шаруашылықтарының қаражаттарын толықтырып отырады.
Үй шаруашылықтарьшың жалпы табыстарында ақша қаражаттарының көлемі болып табылатын ақшалай табыстар басым болады, олармен үй шаруашылылығы өзінің шығыстарын қамтамасыз етеді. Ақшалай табыстар мына көздердің есебінен қалыптасады:
1)  жалдағанда еңбек келісімдерін орындау кезінде алынған үй шаруашылыктары мүшелерінің еңбекақысы, сондай-ақ сыйлықтар, жалақыға тұрақты үстемелер, әлеуметтік-мәдени мақсаттарға жұмыс берушілердің төлемақылары: жәрдемақылар, көлік қызметтерінің, жолдамалардың ақысы және т.с.с;
2)  пайда, дивидендтер, бағалы қағаздар мен салымдар бойынша пайыздар нысанындағы кәсіпкерлік қызметтен түскен табыстар, жалдау ақысы және басқалары;
3)  мемлекеттік әлеуметтік төлеулер (трансферттер): зейнетақылар, жәрдемақылар және бющсеттен және бюджеттен тыс әлеуметтік қорлардан төленетін басқа төлемдер;
4)  басқадай түсімдер (сақтық өтемдері, мүлікті сатудан түсетін табыстар және басқалары).
Бұдан басқа үй шаруашылықтарының ақшалай табыстары заттай түсімдердің есебінен толығады (мысалы, қосалқы шаруашылықтарда өндірілген өнімдерден немесе өзінің тұтынуы үшін орындалған қызметтерден, сонымен бірге жұмыс берушілерден немесе мемлекеттен көтермелеулер түрінде алынған (тауар-материалдық құндылықтардан).
Үй шаруашылықтарының ацшалай табыстары деп үй шаруашылыктары мүшелерінің жалақысы, жеке-дара еңбек пен кәсіпкерлік кызметінен алынған табыс, зейнетақылар, стипендиялар, жәрдемақылар, өтемдік және басқа төлеулер (ізгіліктік көмекті қоса), пайыздар, дивидендтер, рента және меншіктен алған басқа табыстары, жеке қосалқы шаруашылықтың өнімін сатудан алған қаражаттар және өзге ақшалай түсімдер түрінде алған ақша қаражаттарының сомасын айтады.
Табыстар сыныптамасының негізіне түрлі белгілер қойылған: 
1 Табыс көзіне қарай олар былай бөлінеді:
- жалақы және еңбек қызметінің қосымша еңбек ақысы;
- кәсіпкерлік қызметтен түсетін табыстар;
- бағалы қағаздардан түсетін табыстар;
- мүлікті уақытша пайдалануға бергені үшін жалдау ақысы;
- сақтык өтемі;
- мүлікті өткізуден түсетін табыстар;
- мемлекеттің ақша қорларынан (бюджеттерден, бюджеттен тыс қорлардан) төленетін төлемақылар;
- басқадай көздер.
2 Түсімдердің бір қалыптылығына қарай табыстарды былай ажыратады:
- тұрақты ( еңбекке ақы төлеу, жалдау ақысы және басқалары); дүркін-дүркін (авторлық қаламақы, бағалы қағаздар бойынша табыстар және басқалары);
- кездейсоқ немесе біржолкы (сыйлықтар, мүлікті өткізуден түсетін табыстар);
3 Түсімдердің сенімділігіне карай табыстарды былай ажыратады:
- кепілдікгі (мемлекеттік зейнетақылар, мемлекеттік карыздар бойынша табыстар);
- шартты- кепілдікті (еңбекке ақы төлеу);
- кепілдікті емес (каламақылар, комиссиялық сыйақы).
Еңбек табыстары халықтың барлық ақшалай табыстарының төрттен үшін дерлік кұрайтынын, ал олардың ішінде үштен екісінен артығы жалдамалы жұмыскерлердің табыстары екенін ескерсек, жұмыссыздық табыстар мөлшерінде елеулі рөл атқаратынын мойындауға тура келеді. 
Үй шаруашылықтарының ақшалай табыстарына сонымен бірге мемлекеттік әлеуметтік трансферттерді — зейнетақыларды, жәрдемақыларды және түрлі деңгейлер бюджеттері мен бюджеттен тыс қорлар қаражаттарынан төленетін басқа төлемақыларды жатқызады.
Үй шаруашылыгының ақшалай шығыстары сүруін  жалғастыру  үшін қажетті қажеттіліктерге жұмсалатын іс жүзіндегі шығындар, олар өзіне тұтыну шығыстарын және тұтынумен тікелей байланысты емес шығындарды кіріктіреді.
Үй шаруашылығы бюджетінің шығыстары елдің экономика сында да айтарлықтай рөл атқарады. Өзінің табыстарын пайдалана отарып, отбасы тауарлар мен кызметтер нарығын қалыптастырып, дамытуды қамтамасыз етеді. Өзінің қорланымдары мен жинақ ақшаларын өткізе отырып, ол бағалы қағаздарға деген сұранымды көбейтеді, сөйтіп қор нарығын кеңейтеді.
Ақшалай шығастар - тұтыну шығыстары; салықтар, алымдар, сақтық және өзге төлемдер; борыштарды, алименттерді төлеу, айыппұлдар, кредитгі өтеу, туысқандарға көмек; жылжымайтын мүлікті, бағалы қағаздарды, шетелдің валютасын сатып алу; отбасының өндірістік қызметімен байланысты шығыстары (шикізат, тұқым, мал, жем-шөп және т.б. сатып алу) және тұтынумен байланысты емес басқадай шығыстар.
Үй шаруашылыгының ақшалай шығыстарын әр түрлі белгілер бойынша сыныптауға болады:
1) тұрақтылық дәрежесі бойынша:
- тұрақты шығыстар  (тамаққа;  киім-кешекке,  көлікке,  коммуналдық қызметтерге және басқаларға);
- бір жолғы шығыстар (емделуге, ұзақ пайдаланатын тауарларға).
2)	қажеттік дәрежесі бойынша:
- тамаққа, киім-кешекке жұмсалатын бірінші кезектегі (қажегті) шығастар;
- медицинаға;
- екінші кезектегі (қажет) шығыстар (білім алуға, сақтық шартылар және т.с.с);
- басқадай шығыстар (қалғандары);
3)	пайдалану мақсаттары бойынша:
- тұтыну шығыстары (тауарлар сатып алуға және қызметтерді төлеуге);
- салықтар мен басқа міндетті төлемдерді төлеу;
- салымдардағы және бағалы қағаздардағы  қорланымдар мен жинақ ақшалар;
- шетел валютасын сатып алу;
- халықтың қолдарындағы ақшалардың өсімі.
Үй шаруашылықтарының ақшалай шығыстарының екінші тобы - міндетті және ерікті төлемдер. Міндетті төлемдерге салықтар, алымдар, баждар, аударылымдар жатады, оларды биліктің атқарушы органдары түрлі деңгейдің бюджеттеріне және бюджеттен тыс қорларға өндіріп алады. Ерікті төлемдерді үй шаруашьшықтарының жекелеген мүшелері өз бастамасы бойынша сақтық органдарына түрлі тәуекелдерден (кауіп-қатерлерден) сақтандыру кезінде, мемлекеттік емес зейнетақы қорларына, қайырымдылық қорларына төлейді. Үй шаруашылықтарының жалпы шығыстарындағы бұл шығыстардың үлесі шамалы.
Шығыстардың үшінші тобы - үй шаруашылықтарының жинақ ақшалары мен қорланымдары.
  

